Jan Faye Braadland

Jan Faye Braadland (født 7. mars 1958 i Oslo) er en norsk forfatter, som har utgitt både skjønn- og faglitterære artikler og bøker.
Braadland debuterte med den selvbiografiske romanen Mannen i månen på Pax Forlag i 1982, to år senere kom romanen «Sinnssykeasylet» på Aschehoug. Fra slutten av 1980-årene har han arbeidet med en større biografi om sin tippoldefar Andreas Faye, som var prest, historiker, pedagog, politiker og Norges første folklorist. I 1995 startet han utgivelsen av en skriftserie med Forarbeider til biografi om Andreas Faye (1802-69). Av helsemessige årsaker måtte han på et tidspunkt si fra seg biografiarbeidet, senere videreført av professor emeritus Ernst Håkon Jahr som i 2021 fullførte en over 1000 siders biografi om "Nybrottsmannen Andreas Faye" med annotert bibliografi og ikonografi ved Jan Faye Braadland (publisert februar 2022). Litteraturanmelder Finn Stenstad i Tønsbergs Blad karakteriserer i en anmeldelse 22. april 2022 biografien som "et imponerende verk", gir det terningkast 5 og konkluderer med at Faye nå "har fått sin litterære bauta". Tospannet Jahr og Braadland har også redaktøransvaret for utgivelsen av Andreas Fayes dagbøker fra årene 1818-32 i regi av Det norske språk- og litteraturselskap (NSL). Første bind forventes utgitt høsten 2023. For å ivareta arven etter Andreas Faye ble det på Kuben i Arendal 8. mars 2022 stiftet et eget selskap i hans navn som blant annet skal stå for utgivelser av årsskrifter med Faye-relaterte temaer.
I 1992 etablerte Braadland sitt eget forlag, som han har kalt Tekstforlaget. Han har også skrevet barneboken Baobab, illustrert av Merethe Tingstad, utgitt i 2001 som en av de første Print on demand-utgivelsene på Kolofon forlag og samtidig som webbasert nettmonografi på Tekstforlagets hjemmesider. Den ble markedsført under mottoet «Les gratis - kjøp boken!» flere år før Google fant på å skanne alle verdens bøker. Siste utgivelse på Tekstforlaget var boken Bare en overlevende i 2009, en vakker og dypfølt personlig beretning om det å være overlevende etter vår tids største naturkatastrofe, tsunamien i Sør-Asia 2. juledag 2004. Boken fikk god mottagelse og til dels bred dekning i media da den utkom sensommeren 2009. Den foreligger også som e-bok.
Braadland er medlem av Norsk Forfattersentrum (siden 1982), Norsk faglitterær forfatter- og oversetterforening (siden 2003), Forfatterforbundet (siden 2018) og Det norske språk- og litteraturselskap (siden 2020). I møte 29. juni 2020 har Styret i Agder Vitenskapsakademi (AVA) gjort vedtak om assosiert medlemskap for cand.mag. Jan Faye Braadland, Sandefjord, med følgende begrunnelse: "Grunnlaget for medlemskapet er arbeidet gjennom flere tiår med å samle og systematisere materiale om og av Andreas Faye og forfatterskap knyttet til denne virksomheten. Ettersom Faye er en svært viktig person i Agders ånds- og forskningshistorie og i utviklingen fra Holt seminar til Universitetet i Agder, er han også en sentral person for Agder Vitenskapsakademi."
Jan Faye Braadland ble i 2021 tildelt Det Kongelige Norske Videnskabers Selskabs minnemedalje i gull med grønt ordensbånd "for sitt over 30 år lange arbeid med å samle, kopiere og systematisere materiale og skrifter etter sin tippoldefar, folkeminnesamleren Andreas Faye (1802-69), som var en betydelig historiker i sin samtid". Braadlands arbeid er ikke bare "av stor verdi og betydning for videre forskning på en rekke områder innen humaniora og samfunnsfag", men også hans innsats for å spre "sin tippoldefars verk til et bredere publikum utenfor akademia" på nettstedet https://andreasfaye.no/ og facebooksiden https://www.facebook.com/sagnsamleren/ trekkes frem som begrunnelser for å tildele Braadland dette hederstegnet. Gullmedaljen fulgtes av et diplom og ble utdelt under en seremoni på selskapets høytidsdag i Trondheim 17. september 2021. 


== Utgivelser ==


=== Skjønnlitterære utgivelser ===
Mannen i månen, roman, Pax 1982. [1. pris i konkurransen «Kultur mot stoffmisbruk» 1981]
«Sinnssykeasylet», roman, Aschehoug 1984.
Skrik fra et rustent hjerte, tekster, Tekstforlaget 1990/1992.
Baobab, barne- og ungdomsroman, illustrert av Merethe Tingstad,Tekstforlaget 2001. [Nettmonografien kan leses på Nasjonalbibliotekets lesesal]
Bare en overlevende. Tekst og bilder i post-tsunamisk perspektiv. Med fotografier av Essi Frydenlund, Tekstforlaget 2009. [E-bok 2011]


=== Faglitteratur om Andreas Faye (1802-1869) ===
Braadland, Jan Faye 1995a: Kort beskrivelse av Fayes autografsamling i Aust-Agder-Arkivet, Arendal. Skrift nr. 1. Forarbeider til biografi om Andreas Faye (1802–1869). Oslo: Tekstforlaget. 29 s.
Braadland, Jan Faye 1995b: Andreas Fayes brevveksling med Adam og Christiane Oehlenschläger. Skrift nr. 2. Forarbeider til biografi om Andreas Faye (1802–1869). Oslo: Tekstforlaget. 83 s.
Braadland, Jan Faye 1995c: «Echoes of the Brothers Grimm from Thule». I: Jahrbuch der Brüder Grimm-Gesellschaft. Band V. Kassel: Brüder Grimm-Gesellschaft e.V., s. 7–32.
Braadland, Jan Faye 2001: «Faye, Andreas». I: Norsk Biografisk Leksikon. Bd. 3. Oslo: Kunnskapsforlaget, s. 78–79.
Braadland, Jan Faye 2003a: «Sogneprest Andreas Fayes fotefar gjennom historien». I: Bjorvatn, Øyvind (red.) 2003: Holt kirke, Jubileum 2003. Tvedestrand: Holt menighetsråd, s. 85–96.
Braadland, Jan Faye 2003b: «Hr. Gjert, som end lever i Almuens Minde». I: Bjorvatn, Øyvind (red.) 2003: Dengang - på våre kanter. Årbok 2003. Tvedestrand: Historielaget for Dypvåg, Holt og Tvedestrand, s. 132–166.
Braadland, Jan Faye 2003c: «Andreas Faye og det nasjonale gjennombrudd». I: Aust-Agder-Arv. Årbok 2003. Arendal: Aust-Agder kulturhistoriske senter, s. 60–88.
Braadland, Jan Faye 2004: «Andreas Fayes store sagnsamlingsprosjekt». I: Bjorvatn, Øyvind (red.) 2004: Sølvkisten stander i Hanekam. 150 sagn fra Agder, Rogaland og Telemark samlet av Andreas Faye. Tvedestrand: Bokbyen forlag, s. 9–16.
Braadland, Jan Faye 2005: «En familie av folkeminnesamlere på Agder». I: Aust-Agder-Arv. Årbok 2004. Arendal: Aust-Agder kulturhistoriske senter, s. 5–46.
Braadland, Jan Faye 2014: «Andreas Faye apre le porte al mondo delle leggende nordiche.» I: Andreas Faye: Leggende popolari norvegesi. Traduzione e cura di Luca Taglianetti. Prefazione di Andreas Meregalli. Introduzione di Jan Faye Braadland. Roma: Aracne editrice S.r.l., s. 23–30.
Braadland, Jan Faye 2019: «'Atter et Bombardement, Høistærede Præst!' Jørgen Moe og Holt seminar.» Holt seminar 180 år. Lærerutdanninga i Holt 1839-1877. Redigert av Ernst Håkon Jahr og Jan Kløvstad. Novus Forlag: Oslo, s. 85–94.
Braadland, Jan Faye 2020: «Om Andreas Fayes europeiske dannelsesreise 1831, audiensen hos Goethe i Weimar og møtene med H.C. Andersen hos J.C. Dahl i Dresden». I: Agder Vitenskapsakademi. Årbok 2019. Novus Forlag: Oslo, s. 249–270.
Braadland, Jan Faye 2021 (publisert februar 2022): «Appendiks 1. Utvidet og annotert bibliografi» og «Appendiks 2. Ikonografi». I: Jahr, Ernst Håkon: Nybrottsmannen Andreas Faye. Novus Forlag: Oslo, s. 823–1009.


== Referanser ==


== Kilder ==
Presentasjon av Jan Faye Braadland i Forfatterkatalogen på Forfattersentrums nettsider
https://www.dknvs.no/priserutmerkelser/minnemedaljen/


== Eksterne lenker ==
https://www.academia.edu/ Her finnes samlet Jan Faye Braadlands faglitterære artikler om Andreas Faye (1802-69)
https://andreasfaye.no/ Et møtested og kunnskapsbase for venner og kjennere av Andreas Faye (1802-69)
https://www.facebook.com/sagnsamleren/ Andreas Faye - historiker og folkeminnesamler 1802-1869